ai4bharat/Pralekha huggingface dataset:
உள்துறை அமைச்சகம்
பிரதமர் திரு நரேந்திர மோடி தலைமையிலான அரசின் 8 ஆண்டுகள் நிறைவையொட்டி மத்தியஉள்துறை மற்றும் கூட்டுறவுத்துறை அமைச்சர் அமித்ஷா மக்களுக்கு வாழ்த்து தெரிவித்துள்ளார்
பிரதமர் நரேந்திர மோடி தலைமையிலான அரசின் 8 ஆண்டுகள் நிறைவையொட்டி, மத்திய உள்துறை மற்றும் கூட்டுறவுத்துறை அமைச்சர் அமித் ஷா மக்களுக்கு வாழ்த்து தெரிவித்துள்ளார். அவர் தனது ட்விட்டரில், பிரதமர் நரேந்திர மோடி, தனது அதிகாரத்தை சேவை செய்யும் கருவியாக நினைத்து, ஏழைகள், விவசாயிகள், பிற்படுத்தப்பட்டோர், மற்றும் பெண்களுக்கு பல்வேறு உரிமைகளை வழங்கியுள்ளார். இது ஜனநாயகத்தின் மீதான அவர்களுடைய நம்பிக்கையை வலுப்படுத்தியுள்ளது. அவர்கள் நாட்டின் வளர்ச்சிப் பாதையின் பங்கேற்பாளர்களாக மாறியுள்ளனர். பல வரலாற்று சாதனைகள் நிறைந்த இந்த எட்டு ஆண்டுகளில், நாட்டு மக்கள் அனைவருக்கும் வாழ்த்துகள்.
கடந்த 8 ஆண்டுகளில், பிரதமர் நரேந்திர மோடி, நாட்டின் ஒவ்வொரு குடிமகனின் கனவுகள், எதிர்பார்ப்புகளுக்கு மதிப்பளித்து சிறகுகளை விரிக்க நம்பிக்கையை விதைத்துள்ளார் என்று அமித் ஷா குறிப்பிட்டுள்ளார்.
நரேந்திர மோடி தனது திறமைான தலைமைத்துவத்தாலும், வலிமையாலும் நாட்டை பாதுகாப்பாக மாற்றியது மட்டுமின்றி, பல்வேறு முடிவுகளை எடுத்து நாட்டுக்கு பெருமை சேர்த்துள்ளதாகவும் அமித் ஷா தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
நாடு முழுவதும் 2.4 கோடிக்கும் அதிகமான தடுப்பு மருந்துகள் வழங்கப்பட்டுள்ளன; தமிழகம் உள்ளிட்ட 6 மாநிலங்களில் கொரோனா பாதிப்புகள் அதிகரித்து வருகின்றன
இன்று காலை 7 மணி வரையிலான தற்காலிக அறிக்கையின் படி, நாடு முழுவதும் 3,39,145 அமர்வுகளில் 2.4 கோடிக்கும் அதிகமான  தடுப்பு மருந்துகள் வழங்கப்பட்டுள்ளன.
இவற்றில், 71,30,098 சுகாதாரப் பணியாளர்கள் , 38,90,257 சுகாதாரப் பணியாளர்கள் , 69,36,480 முன்கள பணியாளர்கள் , 4,73,422 முன்கள பணியாளர்கள் , 45 வயதுக்கு மேற்பட்ட குறிப்பிட்ட இணை நோய் தன்மைகள் உடைய 8,33,526 நபர்கள்  மற்றும் 60 வயதுக்கு மேற்பட்ட 51,04,123 பயனாளிகள்  அடங்குவர்.
தடுப்பு மருந்து வழங்குதல் நடவடிக்கையின் 53-வது நாளான 2021 மார்ச் 9 அன்று, 13,59,173 பேருக்கு தடுப்பூசி போடப்பட்டது.
இவர்களில், 10,60,944 சுகாதாரப் பணியாளர்கள் மற்றும் முன்கள பணியாளர்களுக்கு 52 ஆயிரத்து 351 அமர்வுகளில் முதல் டோஸ் தடுப்பு மருந்து வழங்கப்பட்டது. 2,98,229 சுகாதாரப் பணியாளர்கள் மற்றும் முன்கள பணியாளர்களுக்கு இரண்டாவது டோஸ் வழங்கப்பட்டது.
மகாராஷ்டிரா, கேரளா, பஞ்சாப், கர்நாடகா, குஜராத் மற்றும் தமிழ்நாடு ஆகிய 6 மாநிலங்களில் அதிக அளவில் கொரோனா பாதிப்புகள் பதிவாகி வருகின்றன. கடந்த 24 மணி நேரத்தில் நாடு முழுவதும் 17,921 புதிய தொற்றுகள் கண்டறியப்பட்டுள்ளன. இதில் 83.76 சதவீதம் மேற்கண்ட ஆறு மாநிலங்களில் இருந்து பதிவாகியுள்ளது.
மகாராஷ்டிராவில் 9,927 பாதிப்புகளும், கேரளாவில் 2,316 தொற்றுகளும், பஞ்சாபில் 1,027 பாதிப்புகளும் பதிவாகியுள்ளன.
இந்தியாவில் தற்போதைய பாதிப்புகளின் எண்ணிக்கை 1,84,598 ஆக உள்ளது. நாட்டில் இதுவரை 22,34,79,877 பரிசோதனைகள் மேற்கொள்ளப்பட்டு உள்ளன.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1703702
நித்தி ஆயோக்
மேலும் மூவாயிரம் பள்ளிகளில் அறிவுக் கூடங்கள்
“நிதி ஆயோக்” கீழ் செயல்படும் அடல் புதுமையாக்க இயக்கம்  நாடு முழுவதும் 3 ஆயிரம் பள்ளிகளில் அறிவுக் கூடங்களை  அமைக்கிறது. அடல் அறிவுக் கூடங்கள்  என அழைக்கப்படும் இந்தக் கூடங்கள் இளைய தலைமுறையினரிடையில் படைப்பாற்றல், அறிவுத் தேடல் ஆகியவற்றை ஊக்குவிக்கும் வகையில் செயல்படும். ஏற்கெனவே உள்ள அடல் அறிவு ஆய்வுக் கூடங்களுடன் புதிதாக அமைக்கப்படும் அறிவுக் கூடங்களையும் சேர்த்து மொத்தம் 5,441 அடல் அறிவுக் கூடங்கள் செயல்படும்.
அடல் அறிவுக் கூடங்களை அமைப்பதற்காகத் தேர்ந்தெடுக்கப்பட்ட பள்ளிகளுக்கு அடுத்த ஐந்து ஆண்டுகளுக்கு ரூ. 20 லட்சம் மானிய உதவி அளிக்கப்படும். நாடு முழுவதும் உள்ள பள்ளிகளில் செகண்டரி பள்ளி மாணவர்களுக்கு இடையில் தொழில்முனைவுத் திறன், புதுமையாக்கம் ஆகிய திறன்கள் ஊக்குவிக்கப்படும். இத்தகைய அறிவுக் கூடங்கள் நாடு முழுவதும் அனைத்து மாவட்டங்களிலும் ஏற்படுத்தப்படும். இவை புதுமையாக்கத் திறனை வளர்ப்பதற்கான சூழல், தொழில்நுட்பத்தில் புதுமையான மாற்றங்களை உருவாக்குதல், கற்பித்தலில் புதுமை ஆகியவற்றுக்கு வழியமைக்கும்.
“அடல் அறிவு ஆய்வுக் கூடத் திட்டத்தை விரிவுபடுத்தும் வகையில் மேலும் மூவாயிரம் பள்ளிகளில் தொடங்கப்படுகிறது. இதன் மூலம் மேலும் ஏராளமான குழந்தைகள் புதுமையாக்கம், அறிவுத் தேடல் முப்பரிமாண அச்சு , ரோபாட்டிக்ஸ், இணைய உலகம் , மைக்ரோ ப்ராசர்கள்  ஆகியவற்றில் ஈடுபட வழியேற்படும்” என்று அடல் புதுமையாக்க இயக்கத்தின்  மேலாண் இயக்குநர் திரு. ராமநாதன் ரமணன் தெரிவித்தார்.
ஜல்சக்தி அமைச்சகம்
பிரதமர் அக்டோபர் 2 ஆம் தேதி ஜல் ஜீவன் இயக்க கிராம பஞ்சாயத்துகள் மற்றும் பானி சமிதிகளுடன்  உரையாட உள்ளார்பிரதமர் ஜல் ஜீவன் இயக்க செயலி அறிமுகம் செய்ய உள்ளார்
ஒவ்வொரு வீட்டிற்கும் சுத்தமான தண்ணீரை குழாய் மூலம் வழங்க 15 ஆகஸ்ட், 2019 அன்று, ஜல் ஜீவன் இயக்கத்தை அறிமுகம் செய்தார் அந்த இயக்கம் தொடங்கிய நேரத்தில், 3.23 கோடி  கிராமப்புற வீடுகளுக்கு மட்டுமே குழாய் வழி குடிநீர் இணைப்பு வழங்கப்படுகிறது.
கடந்த இரண்டு ஆண்டுகளில், கோவிட் -19 தொற்றுநோய் நெருக்கடி இருந்தபோதிலும், 5 கோடிக்கும் அதிகமான வீடுகளுக்கு குழாய் வழி தண்ணீர் இணைப்புகள் வழங்கப்பட்டுள்ளன. இன்றுவரை, சுமார் 8.26 கோடி  கிராமப்புற குடும்பங்கள் தங்கள் வீடுகளில் குழாய் வழி தண்ணீர் விநியோகத்தைப் பெற்றுள்ளன. 78 மாவட்டங்கள், 58 ஆயிரம் கிராம பஞ்சாயத்துகள் மற்றும் 1.16 லட்சம் கிராமங்களில் உள்ள ஒவ்வொரு கிராமப்புற வீடுகளும் குழாய் வழி தண்ணீர் விநியோகத்தைப் பெறுகின்றன. இதுவரை, 7.72 லட்சம்  பள்ளிகள் மற்றும் 7.48 லட்சம்  அங்கன்வாடி மையங்களில் குழாய் வழி தண்ணீர் இணைப்பு வழங்கப்பட்டுள்ளது.
'அனைவரின் ஆதரவு, அனைவரின் வளர்ச்சி,அனைவரின் நம்பிக்கை, அனைவரின் முயற்சி 'மற்றும்' அடிமட்டத்திலிருந்து தொடங்குவது போன்ற அணுகுமுறையைப் பின்பற்றுவதன் மூலம் பிரதமரின் தொலைநோக்குப் பார்வையை நிறைவேற்ற, ஜல் ஜீவன் இயக்கம் மாநிலங்களுடன் இணைந்து 3.60 லட்சம் கோடி ரூபாயில் தொடங்கப்பட்டது. மேலும், 2021-22 முதல் 2025-26 வரையிலான காலகட்டத்தில் கிராமங்களில் தண்ணீர் மற்றும் சுகாதாரத்திற்காக 15 வது நிதி ஆணையத்தின் கீழ் பஞ்சாயத் ராஜ் அமைப்புகளுக்கு 1.42 லட்சம் கோடி நிதி ஒதுக்கப்பட்டுள்ளது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
மகாராஷ்டிர மாநிலம் புல்தானாவின் காம்கானில், அமராவதி-சிகாலி தேசிய நெடுஞ்சாலை 53-ல் ரூ. 816 கோடி செலவில் அமைக்கப்பட்டுள்ள ஷெலாட் முதல் நந்துரா வரையிலான பகுதியை திரு நிதின் கட்கரி திறந்துவைத்தார்
மகாராஷ்டிர மாநிலம் புல்தானாவின் காம்கானில், அமராவதி-சிகாலி தேசிய நெடுஞ்சாலை 53-ல் ரூ. 816 கோடி செலவில் அமைக்கப்பட்டுள்ள ஷெலாட் முதல் நந்துரா வரையிலான பகுதியை மத்திய சாலைப்போக்குவரத்து மற்றும் நெடுஞ்சாலைகள் துறை அமைச்சர் திரு நிதின் கட்கரி இன்று திறந்துவைத்தார்.
குஜராத், மகாராஷ்டிரா, சத்தீஷ்கர், ஒடிசா மற்றும் நாட்டில் உள்ள பிற மாநிலங்களுக்கு இடையே முக்கியமான வர்த்தக இணைப்பாக தேசிய நெடுஞ்சாலை 53 உள்ளது. மேலும், இந்த நெடுஞ்சாலை மகாராஷ்டிராவின் நந்துர்பார், துலே, ஜல்கான்,  புல்தானா, அகோலா, அமராவதி, நாக்பூர் மற்றும் பண்டாரா மாவட்டங்களை இணைக்கும் நெடுஞ்சாலையாகும். ராய்ப்பூர்-நாக்பூர்-சூரத் அல்லது கிழக்கு-மேற்கு போக்குவரத்துக்கு நல்ல இணைப்பைக் கொண்டிருப்பதாலும் இந்த நெடுஞ்சாலை முக்கியமானது.
சதர் ஷெலாட்-நந்துரா பிரிவின் நாற்கர சாலைத் திட்டத்தின் மொத்த நீளம் 45 கி.மீ. ஆகும். இதில் 14 கி.மீ. பசுமைவெளி புறவழிச்சாலை, 4 பெரிய பாலங்கள், 16 சிறு பாலங்கள், 63 கண்மாய்கள், 1 ரயில்வே மேம்பாலம், 8 வாகன சுரங்கப்பாதைகள், 2 பாதசாரி சுரங்கப்பாதைகள், 12 பேருந்து நிழற்குடைகள் ஆகியவை உள்ளன. புல்தானா மாவட்டத்தின் துணைக் கோட்டமான, சில்வர் சிட்டி என்றழைக்கப்படும் காம்கானின் புகழ்பெற்ற வெள்ளிச் சந்தைக்கு இந்தத் திட்டம் பயனுள்ளதாக இருக்கும். மேலும் இந்தத் திட்டம் சுற்றுலா, சுகாதாரம், கல்வி மேம்பாட்டுக்கும் வேலைவாய்ப்பு உருவாக்கத்திற்கும் வழிவகுக்கும்.
தொழிலாளர் மற்றும் வேலைவாய்ப்பு அமைச்சகம்
ஊரடங்கின் போது 36.02 லட்சம் கோரிக்கைகளை EPFO தீர்க்கிறது.
74% க்கும் அதிகமான பயனாளிகள் குறைந்த ஊதியம் பெறுபவர்கள்.
ஊரடங்குக் கட்டுப்பாடுகள் இருந்த போதிலும், பணியாளர் வருங்கால வைப்பு நிதி அமைப்பு  36.02 லட்சம் விண்ணப்பக் கோரிக்கைகளைத் தீர்த்துவைத்துள்ளது, இதன் மூலம் கடந்த ஏப்ரல் மற்றும் மே 2020 ஆகிய இரண்டு மாதங்களில் அதன் உறுப்பினர்களுக்கு 11,540 கோடி ரூபாய் விநியோகித்துள்ளது. இதில், 15.54 லட்சம் விண்ணப்பங்கள், 4580 கோடி ரூபாய், பிரதான் மந்திரி கரிப் கல்யாண் யோஜனா  திட்டத்தின் கீழ் சமீபத்தில் அறிமுகப்படுத்தப்பட்ட கொவிட்-19 முன் பணம் தொடர்புடையது.
கொவிட்-19 காரணமாக வழங்கப்பட்ட முன்பணம், இந்தக் கடினமான காலங்களில் EPFOஇன் உறுப்பினர்களுக்கு ஒரு பெரிய உதவியாக இருந்தது, குறிப்பாக மாத ஊதியம் 15,000 ரூபாய்க்கும் குறைவாக உள்ள உறுப்பினர்களுக்கு. கோவிட்-19 முன்பணம் மூன்று மாதங்களுக்கான அடிப்படை ஊதியம் மற்றும் அகவிலைப்படியைப் பெறுதல் அல்லது EPF கணக்கில் உறுப்பினரின் வைப்பில் 75 சதவீதம் வரை, இதில் எது குறைவாக இருந்ததோ அது வழங்கப்பட்டது. பல தொழிலாளர்களுக்கு சரியான நேரத்தில் நிவாரணம் அளிக்கப்பட்டதால், அவர்களை கடனில் சிக்காமல் தடுத்துள்ளது.
ஊரடங்குக் காலகட்டத்தில் மொத்த உரிமை கோருபவர்களில் 74 சதவீதத்திற்கும் அதிகமானோர் 15,000 ரூபாய்க்கும் குறைவான ஊதியம் பெறுபவர்கள் என்பது அவர்களின் அடிப்படை ஊதிய விகிதத் தகவல்களின் மூலம் தெரியவந்துள்ளது. அதிக ஊதியம் பெறுபவர்களில் 50,000க்கு மேல் ஊதியம் பெற்றவர்களில் வைப்பு நிதிக்காக விண்ணபித்தவர்கள் வெறும் 2 சதவீதம் மட்டுமே. ஏறக்குறைய 24 சதவீத விண்ணப்பக் கோரல்கள் 15,000 ரூபாய் முதல் 50,000 ரூபாய்க்கும் குறைவான ஊதியம் பெறுபவர்களிடமிருந்தே கோரப்பட்டிருந்தன.
தாமாக முன்வந்து அர்ப்பணிப்புடன் பணிபுரிந்த பணியாளர்களுடன், EPFO ஒவ்வொரு வேலை நாளிலும் சுமார் 80,000க்கும் மேற்பட்ட விண்ணப்பக் கோரல்களுக்காக 270 கோடி ரூபாயை விநியோகித்ததின் மூலம், நெருக்கடி காலங்களில் அதன் உறுப்பினர்களுக்கு சமூகப் பாதுகாப்பு ஆதரவை உறுதி செய்கிறது.
சிறப்பு சேவைகள் மற்றும் கட்டுரைகள்
தமிழ்நாடு தொலைத்தொடர்பு வட்டத்தின் தலைமை பொது மேலாளராக திரு தெ. தமிழ்மணி அவர்கள் பொறுப்பேற்பு
பாரத் சஞ்சார் நிகாம் லிமிடெட் , தமிழ்நாடு தொலைத்தொடர்பு வட்டத்தின் தலைமை பொது மேலாளராக திரு தெ. தமிழ்மணி அவரகள் பொறுப்பேற்றுள்ளார். தமிழ்நாடு தொலைத்தொடர்பு வட்டமானது தமிழ்நாடு மாநிலம் மற்றும் பாண்டிச்சேரி யூனியன் பிரதேசத்தின் அதிகார வரம்பைக் கொண்டுள்ளது. இவர் இந்திய தொலைத்தொடர்பு சேவையின் 1989 தொகுதியைச் சேர்ந்தவர்.
மெட்ராஸ் இன்ஸ்டிடியூட் ஆஃப் டெக்னாலஜியில்  எலக்ட்ரானிக்ஸ்&கம்யூனிகேஷன் இன்ஜினியர் பட்டம் பெற்றவர் மற்றும் எம்பிஏ டெலிகாம் மேனேஜ்மென்ட்டில் நிபுணத்துவம் மற்றும் மனிதவள மேலாண்மையில் முதுகலை டிப்ளமோ பெற்றவர்.
இவர் விழுப்புரம் மாவட்டம் உளுந்தூர்பேட்டையைச் சேர்ந்தவர். கடலூர் நகராட்சி மேல்நிலைப்பள்ளியில் பள்ளிப்படிப்பை முடித்த இவர் விருத்தாசலம் அரசுக் கலைக்கல்லூரியில் பி.எஸ்சி கணிதத்தில் பட்டம் பெற்றார்.
இந்திய தொலைத்தொடர்பு சேவையில் சேருவதற்கு முன்பு. திரு. தெ .தமிழ்மணி அவர்கள் ராஜஸ்தானின் ஜோத்பூரில் உள்ள டி ஆர் டி ஒ வில் விஞ்ஞானியாக பணியாற்றியுள்ளார். DoT மற்றும் BSNL இல். தமிழ்நாடு மற்றும் கேரள வட்டங்களில் கூடுதல் பொதுமேலாளர், பொதுமேலாளர், முதன்மை பொது மேலாளர் உள்ளிட்ட பல்வேறு பதவிகளில் பணியாற்றியுள்ளார்.
இவர் சென்னையில் உள்ள தொலைத்தொடர்பு அமலாக்க இயக்குனராகவும் அனைத்துடெலிகாம் மற்றும் இணையசேவை வழங்குநர்களை ஒழுங்குபடுத்தும் பொறுப்பில் பணியாற்றியுள்ளார். மனிதவள மேலாண்மை, தொலைதூர டிரான்ஸ்மிஷன் நெட்வொர்க், தூத்துக்குடி- இலங்கை கடல் வழி கேபிள் நெட்வொர்க் & சென்னை - அந்தமான் கடல் வழி கேபிள் நெட்வொர்க் பதித்தல் போன்றவற்றில் அனுபவம் வாய்ந்தவர்.
BSNL, தமிழ்நாடு வட்டத்தின் வாடிக்கையாளர்களுக்கு சேவையின் தரத்தை மேம்படுத்துவதும், சிறந்தவாடிக்கையாளர் சேவையை உறுதிசெய்வதும் இவரது முன்னுரிமைப் பணியாகும். மேலும் குறிப்பாக தமிழ்நாடு வட்டத்தில் ஃபைபர் இண்டர்நெட்  மற்றும் மொபைல்சேவைகளை விரைவாகச் செயல்படுத்துதல் மற்றும் வாடிக்கையாளர்களுக்கு 4G மொபைல் சேவைகளை அறிமுகப்படுத்துதல் உள்ளிட்டவற்றை விரைவுபடுத்துவதை மேற்கொண்டுள்ளார்
அறிவியல் மற்றும் தொழில்நுட்பத்துறை
கொவிட்-19-க்கும் பின்பான நாட்டின் முதல் ‘ஒன் ஹெல்த்’ கூட்டமைப்பு, உயிரி தொழில்நுட்பத் துறையால் தொடக்கம்
தொற்று நோய்களை எதிர்கொள்வதில் ஒரே மாதிரியான சுகாதார முயற்சிகளின் முக்கியத்துவத்தை கொவிட்-19 பெருந்தொற்று வலியுறுத்தியது. இந்த அவசரத் தேவையை கருத்தில் கொண்டு, கொவிட்-19-க்கும் பின்பான நாட்டின் முதல் ‘ஒன் ஹெல்த்’ கூட்டமைப்பை இந்திய அரசின் அறிவியல் மற்றும் தொழில்நுட்ப அமைச்சகத்தின் உயிரி தொழில்நுட்பத் துறையால் தொடங்கப்பட்டுள்ளது.
நாட்டில் முக்கிய பாக்டீரியா, வைரஸ் மற்றும் இதர தொற்றுகளை கண்காணித்து, அவற்றின் போக்கை புரிந்து கொண்டு, அவற்றை எதிர்கொள்வதற்கு தேவையான நடவடிக்கைகளை பரிந்துரைப்பதே இந்த கூட்டமைப்பின் நோக்கமாகும்.
காணொலி மூலம் ஒன் ஹெல்த்தை துவக்கி வைத்து பேசிய உயிரி தொழில்நுட்பத் துறை செயலாளர் டாக்டர் ரேணு ஸ்வரூப், ஹைதரபாத்தில் உள்ள உயிரி தொழில்நுட்பத் துறை-விலங்குகள் உயிரி தொழில்நுட்பத்திற்கான தேசிய நிறுவனம் தலைமையிலான இந்த கூட்டமைப்பில் 27 அமைப்புகள் இடம் பெற்றிருப்பதாகவும், கொவிட்டுக்கு பிறகு இந்திய அரசால் தொடங்கப்படும் மிகப்பெரிய சுகாதார திட்டங்களில் இதுவும் ஒன்று என்றும் கூறினார்.
எய்ம்ஸ் தில்லி, எய்ம்ஸ் ஜோத்பூர், ஐவிஆர்ஐ பரேலி, கத்வாசு லூதியானா, டானுவாஸ் சென்னை, எம்எஃப்எஸ்யு நாக்பூர், அசாம் வேளாண் மற்றும் கால்நடை பல்கலைக்கழகம் மற்றும் பல்வேறு ஐசிஏஆர், ஐசிஎம்ஆர் மையங்கள் மற்றும் காட்டுயிர் நிறுவனங்கள் ஒன் ஹெல்த் கூட்டமைப்பில் உள்ளன.
எதிர்கால தொற்றுநோய்களால் ஏற்படும் பாதிப்புகளைக் குறைக்க மனித, விலங்குகள் மற்றும் வனவிலங்குகளின் ஆரோக்கியத்தைப் புரிந்துகொள்ள ஒரு முழுமையான அணுகுமுறையின் அவசியத்தை நிகழ்ச்சியில் பேசிய டாக்டர் ஸ்வரூப் வலியுறுத்தினார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1763772
நிதி அமைச்சகம்
சர்வதேச நிதி சேவைகள் மையங்களில் துணை சேவைகளை வழங்குவதற்கான கட்டமைப்பு அறிவிக்கப்பட்டுள்ளது
சர்வதேச நிதி சேவைகள் மையங்களில் நிதி பொருட்கள், நிதி சேவைகள் மற்றும் நிதி நிறுவனங்களின் வளர்ச்சிக்கு பணிசார்ந்த மற்றும் இதர சேவை வழங்குவோரின் முக்கியத்துவத்தை கருத்தில் கொண்டு, துணை சேவைகளை வழங்குவதற்கான கட்டமைப்பு அறிவிக்கப்பட்டுள்ளது.
கீழ்கண்டவற்றில் ஏதேனும் ஒன்று அல்லது அதற்கு அதிகமான செயல்பாடுகளில் ஈடுபட்டுள்ளவர்களுக்கு இந்த கட்டமைப்பு பொருந்தும்:
i. சட்டப்பூர்வ, கீழ்படிதல் சார்ந்த மற்றும் அமைச்சு ரீதியான
ii. தணிக்கை, கணக்கியல், புத்தக பராமரிப்பு மற்றும் வரி சேவைகள்
iii. பணிசார்ந்த & நிர்வாக ஆலோசனை சேவைகள்
iv. நிர்வாகம், சொத்து நிர்வாக ஆதரவு சேவைகள் மற்றும் அறங்காவலர்களுக்கான சேவைகள்
v. சர்வதேச நிதி சேவைகள் மையங்களின் ஆணையத்தால் அவ்வப்போது ஒப்புதலளிக்கப்படும் இதர சேவைகள்
சர்வதேச நிதி சேவைகள் மையங்களின் ஆணையத்தின் பின்வரும் இணையதள முகவரியில் விரிவான கட்டமைப்பை காணலாம்: https://ifsca.gov.in/Circular
மேலும் விவரங்களுக்கு இந்த ஆங்கில செய்திக் குறிப்பைக் காணவும்https://pib.gov.in/PressReleasePage.aspx?PRID=1697084(Visitor Counter : 93
PIB Headquarters
இந்திய விமான நிலையங்கள் ஆணையத்தின் தென்மண்டல முதலாவது பெண் தீயணைப்பு பணியாளராக திருமதி ரம்யா ஸ்ரீகண்டன் சென்னை விமான நிலையத்தில் பணியில் சேர்ந்துள்ளார்
திருமதி ரம்யா ஸ்ரீகண்டன், , தென்னிந்தியாவில்  முதலாவதாகவும், இந்திய விமான நிலையங்கள் ஆணையத்தின் மூன்றாவது பெண் தீயணைப்பு பணியாளராகவும், சென்னை விமானநிலையத்தில்  இளநிலை உதவியாளர்  பணியில் சேர்ந்துள்ளார். இவர் சென்னை விமான நிலையத்தில் பணியில் சேருவதற்கு முன்பாக, புதுதில்லியில் உள்ள தீயணைப்பு பயிற்சி மையத்தில் நான்குமாத கால கடும் பயிற்சியை மேற்கொண்டார்.
தமது புதிய பணி குறித்து கருத்து தெரிவித்த திருமதி. ரம்யா, “சவாலான ஒரு பணியில் சேர்ந்துள்ளதாகக் கருதுகிறேன். இந்தப் பணியில் சிறப்பாக செயல்படுவேன் என நான் நம்புகிறேன். வருங்காலத்தில் மேலும் பல பெண்கள் தீயணைப்புப் பணியில் சேருவார்கள் என நம்புகிறேன், ஆனால், அப்போது எந்தப் பணியில் சேருவது என்பது தொடர்பான தெளிவான மனநிலை நமக்கு இருக்க வேண்டும்” என்று தெரிவித்துள்ளது.
கேரளாவின் திருவனந்தபுரத்தில் வசிக்கும் சாதாரண குடும்பத்தைச் சேர்ந்தவரான திருமதி ரம்யா, கட்டமைப்பு பொறியியலில் முதுநிலை பட்டம் பெற்றவர் ஆவார். இந்திய விமான நிலையங்கள் ஆணையத்தில் பணியில் சேருவதற்கு முன்பாக எல்.பி.எஸ். தொழில்நுட்ப கல்வி நிறுவனத்தின் உதவிப் பேராசிரியராக பணியாற்றியுள்ளார். இவர், இரண்டு வயது குழந்தையின் தாய் என்பது குறிப்பிடத்தக்கது.
விமான நிலைய தீயணைப்புப் பணியாளர் வேலை என்பது மிகவும் கடினமான ஒரு பணியாகும். ஏனெனில், பேரிடர் அல்லது நெருக்கடியான காலகட்டத்தில் முதலில் களமிறங்க வேண்டியவர் என்பதுடன், இந்தப் பணியில் சேருவோர் எப்போதும் ஆயத்த நிலையில் இருப்பவராகவும், எதையும் சந்திக்கக் கூடிய உடல்நிலை மற்றும் மனநிலை கொண்டவராகவும் இருக்க வேண்டும். ஆண்களே பெருமளவிற்கு பணிபுரியும் இந்தத் துறையில், தற்போது சூழ்நிலை மாறியுள்ளது. எதிர்காலத்தில் நிகழவிருக்கும் மாற்றங்களுக்கு முன்னோடியாக, இந்திய விமான நிலையங்கள் ஆணையம், 2018 ஆம் ஆண்டிலேயே முதலாவது பெண் தீயணைப்புப் பணியாளரை பணியில் சேர்த்துள்ளது என்று இந்திய விமான நிலையங்கள் ஆணையத்தின் சென்னை விமான நிலையம் வெளியிட்ட செய்திக்குறிப்பில் தெரிவிக்கப்பட்டுள்ளது.
பாதுகாப்பு அமைச்சகம்
துடிப்பான விமான தள எதிர்ப்பு ஆயுதங்கள் வெற்றிகரமாக சோதனை செய்யப்பட்டன
உள்நாட்டிலேயே வடிவமைக்கப்பட்டு உருவாக்கப்பட்ட வழித் துணையிடப்பட்ட குண்டுகளான துடிப்பான விமான தள எதிர்ப்பு ஆயுதம் சந்தன் சோதனை தளத்தில் இந்திய விமானப்படையின் விமானத்திலிருந்து வெற்றிகரமாக சோதிக்கப்பட்டது. இந்த ஆயுத அமைப்பு உண்மையான குண்டுகளுடன் ஒருங்கிணைக்கப்பட்டு சோதனையின் போது இலக்குகளை துல்லியமாக தாக்கி அழித்தன. இந்த சோதனையின் அனைத்து நிகழ்வுகளையும் டெலி மெட்ரி மற்றும் பின்தொடர் கண்காணிப்பு அமைப்புகள் பதிவு செய்தன. மிக துல்லியமான வழித்துணையிடும் அமைப்புகளை கொண்ட இந்த ஆயுதம் தரையில் உள்ள பல்வேறு இலக்குகளை அழிக்கும் திறன் பெற்றது. 2018 ஆகஸ்ட் 16 முதல் 18 வரை பல்வேறு சூழ்நிலைகளில் மொத்தம் 3 சோதனைகள் நடத்தப்பட்டன. இந்த சோதனைகள் அனைத்தும் தங்கள் நோக்கங்களை சிறப்பாக நிறைவேற்றின.
இதுநாள் வரை இந்த ஆயுதம் 8 மேம்பாட்டு சோதனைகளை கடந்துள்ளது. இந்த ஆயுத அமைப்பின் செயல்திறன் பல்வேறு ஏவுதளங்களில் பலதரப்பட்ட செலுத்து சூழ்நிலைகளில் நிரூபிக்கப்பட்டுள்ளது. இந்த சோதனைகளின் போது பாதுகாப்பு ஆராய்ச்சி மற்றும் மேம்பாட்டு நிறுவனம் , இந்துஸ்தான் ஏரோநாட்டிக்ஸ் லிமிடெட், இந்திய விமானப்படை ஆகியவற்றின் மூத்த அதிகாரிகள் பங்கேற்றனர்.
நாட்டின் பாதுகாப்புத் திறன்களை மேலும் உயர்த்துவதற்கான இந்த வெற்றிகரமான சோதனைகளுக்காக பாதுகாப்பு ஆராய்ச்சி மேம்பாட்டு நிறுவனம், இந்திய விமானப்படை, இந்துஸ்தான் ஏரோநாட்டிக்ஸ் லிமிடெட் ஆகியவற்றுக்கு பாதுகாப்பு அமைச்சர் திருமதி நிர்மலா சீதாராமன் பாராட்டுத் தெரிவித்துள்ளார்.
…………
(Visitor Counter : 172
பஞ்சாயத்து ராஜ் அமைச்சகம்
பஞ்சாயத்து ராஜ் அமைச்சகம் ஜனவரி 30 அன்று "தீவிர சிந்தனை: புதிய பாதைகளை உருவாக்குதல்" என்ற ஒரு நாள் கலந்துரையாடல் கூட்டத்திற்கு ஏற்பாடு செய்துள்ளது
இந்தியாவில் வளர்ந்து வரும் டிஜிட்டல் பயன்பாட்டுடன், கிராமப்புறங்களும் அரசின் சிறந்த மின்-ஆளுமை தளங்களின் தேவையை உணர்ந்துள்ளன. 'அதிகபட்ச நிர்வாகம் - குறைந்தபட்ச அரசு' என்ற கொள்கை நோக்கத்துடன் 'அடுத்த தலைமுறை' சீர்திருத்தங்களைப் பின்பற்றும் டிஜிட்டல் தொழில்நுட்பத்தைப் பயன்படுத்துவதற்காகவும், தற்போதைய மின்-ஆளுமை பயன்பாடுகளை முதன்மையாகக் கொண்டு இ-கிராம் ஸ்வராஜ்-ஐ மேம்படுத்துவதற்கான ஒரு திட்டத்தை உருவாக்கவும், பஞ்சாயத்து ராஜ் அமைச்சகம் புதுதில்லியில், 2023, ஜனவரி 30 அன்று 'தீவிர சிந்தனை: புதிய பாதைகளை உருவாக்குதல்' என்ற ஒரு நாள் கலந்துரையாடல் கூட்டத்திற்கு ஏற்பாடு செய்துள்ளது.
மிகவும் பயனுள்ள இ-கிராம் ஸ்வரஜ் 2.0-ஐ உருவாக்குவதற்கும் பொதுவான புரிதலை வளர்ப்பதற்கும் முழுமையான உள்ளீடுகளை இந்த மாநாடு கண்டறியும். இதன்மூலம், செயற்கருவிகளை சீரமைப்பது மட்டுமின்றி, பஞ்சாயத்து ராஜ் நிறுவனங்களின் அன்றாடப் பணிகளை எளிமைப்படுத்தவும் முடியும்.
இந்த நிகழ்வில் புகழ்பெற்ற தேசிய/ சர்வதேச நிறுவனங்களின் தொழில் வல்லுநர்கள், பல்வேறு மாநிலங்களின் பிரதிநிதிகள்/ மூத்த அதிகாரிகள், கொள்கை வகுப்போர் மற்றும் நிர்வாகக் களத்தில் ஈடுபட்டுள்ள தரவுத் திரட்சியாளர்கள் கலந்துகொள்வார்கள். https://webcast.gov.in/mopr என்ற இணையதளத்தில் இந்தக் கருத்தரங்கின் நேரடி ஒளிபரப்பைக் காணலாம்.
சுகாதாரம் மற்றும் குடும்ப நலத்துறை அமைச்சகம்
ஒரு நாளில் குணமடைந்தவர்களின் எண்ணிக்கை இதுவரை இல்லாத அளவில், சுமார் 30,000 குணமடைந்தவர்களின் எண்ணிக்கை 7.82 லட்சத்தைத் தாண்டியது
இரண்டாவது நாளாக, ஒருநாளில் குணமடைந்தவர்களின் எண்ணிக்கை இதுவரை இல்லாத அளவை எட்டியுள்ளது. கடந்த 24 மணி நேரத்தில் மட்டும் 29,557 பேர் கொவிட் தொற்றிலிருந்து குணமடைந்து, வீடு திரும்பியுள்ளனர். குணமடைந்தவர்களின் மொத்த எண்ணிக்கை 7,82,606-ஐ எட்டியுள்ளது. குணமடைந்தவர்களின் விகிதம் தொடர்ந்து அதிகரித்து 63.18 விழுக்காடாக உள்ளது. கொவிட் தொற்றிலிருந்து குணமடைந்தவர்களுக்கும், பாதிக்கப்பட்டவர்களுக்கும் உள்ள இடைவெளி அதிகரித்தவாறு உள்ளது. அதாவது தொற்றினால் பாதிக்கப்பட்டவர்களை விட, 3,56,439 பேர் அதிகமாக குணமடைந்து வீடு திரும்பியுள்ளனர்.
மத்திய அரசு, மாநிலங்கள் மற்றும் யூனியன் பிரதேசங்களுடன் ஒருங்கிணைந்து மேற்கொள்ளும் கொவிட்-19 நிர்வாக முறைகளால், தொற்றுப் பரவல் கட்டுப்படுத்தப்பட்டுள்ளது. மத்திய சுகாதார மற்றும் குடும்ப நலஅமைச்சகத்தின் வல்லுனர் குழு, புதுதில்லி எய்ம்ஸ் மருத்துவமனை வல்லுனர்கள் உள்ளிட்டோர் இந்த நடைமுறைகளை வழிநடத்துகின்றனர். மத்திய அரசு, கொவிட் தொற்று நோயாளிகள் அதிகமுள்ள மாநிலங்களுக்கும், யூனியன் பிரதேசங்களுக்கும் மத்தியக் குழுக்களை அனுப்பி கட்டுப்படுத்துதல் நடவடிக்கைகளை ஒருங்கிணைக்கிறது. இத்தகைய தொடர் முயற்சிகளால் இறப்பு விகிதம் குறைந்துள்ளது. இன்றைய நிலவரப்படி கொவிட்-19 தொற்றால் இறப்பவர்களின் விகிதம் 2.41 விழுக்காடாக உள்ளது.
கொவிட்-19 தொற்றால் பாதிக்கப்பட்டு மருத்துவக் கண்காணிப்பில் இருப்பவர்களின் எண்ணிக்கை 4,26,167 ஆகும்.
பிரதமர் அலுவலகம்
தாய்லாந்து பிரதமருடன் பிரதமர் மோடி சந்திப்பு
ஆசியான் அமைப்பின் 35வது உச்சி மாநாடு, 14வது கிழக்கு ஆசிய உச்சிமாநாடு, 16வது இந்திய- ஆசியான் அமைப்பின் உச்சிமாநாடு ஆகிய நிகழ்வுகளுக்கு இடையே தாய்லாந்து பிரதமர் ஜெனரல்  பிராயுத் சான் ஓ சா-வை பிரதமர் திரு. நரேந்திர மோடி 2019 நவம்பர் 3 அன்று சந்தித்தார்.
இந்தச் சந்திப்பின்போது இருதரப்பு உறவுகளில் ஏற்பட்டுள்ள முன்னேற்றத்தை இருதலைவர்களும் பரிசீலித்தனர். அடிக்கடி நடைபெறும் உயர்மட்ட அளவிலான சந்திப்புகள், அனைத்து மட்டங்களிலும் பரிமாற்றங்கள் ஆகியவை இந்த உறவில் சாதகமான சூழலை உருவாக்கியுள்ளதையும் அவர்கள் சுட்டிக் காட்டினர். ராணுவம், பாதுகாப்பு ஆகிய துறைகளில் கருத்துப் பரிமாற்றங்கள் அதிகரித்துள்ளதை சுட்டிக்காட்டிய இரு தரப்பினரும், ராணுவ தளவாடத் தொழில் துறையில் ஒத்துழைப்பிற்கான வாய்ப்புகளைக் கண்டறியவும் ஒப்புக்கொண்டனர். கடந்த ஆண்டில் இருதரப்பு வர்த்தகத்தில் ஏற்பட்டுள்ள 20 சதவீத வளர்ச்சியை வரவேற்ற இத்தலைவர்கள், வர்த்தகம், முதலீடு ஆகியவற்றை அதிகரிப்பதற்கான வாய்ப்பு வசதிகள் குறித்து விவாதிக்க வர்த்தகத் துறை அதிகாரிகளைப் பணிப்பது என்றும் முடிவு செய்தனர்.
நேரடியான மற்றும் டிஜிட்டல் வகையிலான தொடர்பு உள்ளிட்ட துறைகளில் இரு நாடுகளுக்கும் இடையே தொடர்பை அதிகரிப்பதற்கான வழிவகைகள் குறித்தும், இரு நாட்டுப் பிரதமர்களும் விவாதித்தனர். இரு நாடுகளுக்கும் இடையே விமானப் போக்குவரத்துத் தொடர்பு அதிகரித்து வருவதையும், பாங்காங் நகரிலிருந்து நேரடியாக கவுஹாத்தி நகருக்குச் செல்லும் விமான சேவை தொடங்கியிருப்பதையும் தாய்லாந்தின் ரனாங் துறைமுகம் மற்றும் கொல்கத்தா, சென்னை, விசாகப்பட்டினம் ஆகிய இந்தியத் துறைமுகங்கள் ஆகியவற்றுக்கு இடையிலான ஒத்துழைப்பிற்கான ஒப்பந்தம் இறுதியாக்கப்படுவதையும் இரு தலைவர்களும் வரவேற்றனர்.
பரஸ்பரம் நன்மைதரத்தக்க பகுதியளவிலான, பலதரப்பான விஷயங்கள் மீதான கருத்துக்களையும் இருதலைவர்களும் பரிமாறிக் கொண்டனர். ஆசியான் அமைப்பு தொடர்பான கூட்டங்களில் பங்கேற்க அழைப்பு விடுத்தமைக்காக தாய்லாந்து பிரதமருக்கு பிரதமர் மோடி நன்றி தெரிவித்துக் கொண்டார். ஆசியான் அமைப்பின் தலைமைப்பொறுப்பை ஏற்றமைக்காக அவருக்கு தனது பாராட்டுக்களையும் தெரிவித்தார். இந்த உறவை மேலும் வலுப்படுத்துவதில் இந்திய- ஆசியான் அமைப்பின் யுத்த தந்திர ரீதியான கூட்டணிக்கான ஒருங்கிணைப்பு நாடு என்ற வகையில் தாய்லாந்து நாட்டின் பங்களிப்பையும் அவர் சாதகமான வகையில் மதிப்பிட்டார்.
வரலாற்று ரீதியாகவும், கலாச்சார ரீதியாகவும் தொடர்புகள் கொண்ட கடல்வழி அருகாமை நாடுகளாக இந்தியாவும் தாய்லாந்தும் விளங்குகின்றன. தற்காலப் பின்னணியில், இந்தியாவின் “கிழக்கை நோக்கிய செயல்பாடு” என்ற கொள்கையும், தாய்லாந்து நாட்டின் “மேற்கை நோக்கிய செயல்பாடு” என்ற கொள்கையும் இந்த உறவை மேலும் ஆழமானதாக, துடிப்புமிக்கதாக, பல்வகைத் தன்மை கொண்டதாக மாற்றியுள்ளது.
(
தொழிலாளர் மற்றும் வேலைவாய்ப்பு அமைச்சகம்
2020 ஏப்ரல்-ஜூன் மாதங்களில் 73.58 லட்சம் சந்தாதாரர்களுக்கு தொழிலாளர்கள் வருங்கால வைப்பு நிதி ஒழுங்குமுறை KYC ஐ புதுப்பிக்கிறது
கோவிட்-19 தொற்றுநோயைத் தொடர்ந்து முக்கியமானதாக மாறியுள்ள தொழிலாளர்கள் வருங்கால வைப்பு நிதி ஆணையத்தின்  இணையச் சேவைகள் கிடைக்கும் தன்மை மற்றும் அணுகலை விரிவாக்குவதற்கு, 2020 ஏப்ரல் முதல் ஜூன் வரையிலும் 73.58 லட்சம் சந்தாதாரர்களுக்கு உங்கள் வாடிக்கையாளரை அறிந்து கொள்ளுங்கள்  செயல்முறையை புதுப்பித்துள்ளது. இதில் 52.12 லட்சம் சந்தாதாரர்களுக்கு ஆதார் எண் சேர்ப்பு, 17.48 லட்சம் சந்தாதாரர்களுக்கு மொபைல் எண் சேர்ப்பு  மற்றும் 17.87 லட்சம் சந்தாதாரர்களுக்கு வங்கிக் கணக்கு சேர்ப்பு ஆகியவை அடங்கும். KYC என்பது ஒரு முறை செயல்முறையாகும், இந்த KYC விவரங்களுடன் யுனிவர்சல் கணக்கு எண்  ஐ இணைப்பதன் மூலம் சந்தாதாரர்களின் அடையாள சரி பார்ப்புக்கு உதவுகிறது.
மேலும், KYC சேர்ப்பை இவ்வளவு பெரிய அளவில் செயல்படுத்த, ஊரடங்கு கால கட்டத்தில் கூட சந்தாதாரர்களின் புள்ளி விவர விவரங்களை திருத்துவதற்கான பெரும் முயற்சியை தொழிலாளர் வருங்கால வைப்பு நிதி ஆணையம்  மேற்கொண்டுள்ளது. இதன் விளைவாக 2020 ஏப்ரல்-ஜூன் மாதங்களில் 9.73 லட்சம் பெயர் திருத்தங்கள், 4.18 லட்சம் பிறப்பு தேதி திருத்தங்கள் மற்றும் 7.16 லட்சம் ஆதார் எண் திருத்தங்கள் மேற்கொள்ளப்பட்டன.
சிறப்பு சேவைகள் மற்றும் கட்டுரைகள்
பிஎஸ்என்எல் சென்னை வட்ட தலைமை பொது மேலாளராக திருமதி டி. பூங்கொடி நியமனம்
பாரத் சஞ்சார் நிகாம் லிமிடெட்  திருமதி. T. பூங்கொடி ITS அவர்களை BSNL சென்னை தொலைபேசியின் தலைமை பொது மேலாளராக நியமித்துள்ளது. அவர் இந்திய அரசின் இந்திய தொலைத்தொடர்பு சேவையின் 1987-ம் வருட தொகுப்பை சேர்ந்தவர் ஆவார். BSNL சென்னை தொலைபேசி வட்டமானது சென்னை, செங்கல்பட்டு, காஞ்சிபுரம் மற்றும் திருவள்ளூர் மாவட்டத்தின் வரம்பைக் கொண்டுள்ளது.
டாக்டர் வி.கே. சஞ்சீவி ITS அவர்களின் பணி ஓய்வை தொடர்ந்து, திருமதி. T. பூங்கொடி ITS அவர்கள், BSNL சென்னை தொலைபேசியின் தலைமை பொது மேலாளராக 01 மே 2022 முதல் பொறுப்பேற்றுள்ளார். திருமதி. T. பூங்கொடி ITS அவர்கள் கோயம்புத்தூரில் உள்ள அரசு தொழில்நுட்பக் கல்லூரியில் கம்யூனிகேஷன் இன்ஜினியர் பட்டம் பெற்று, அண்ணா பல்கலைக்கழகத்தில் MBA தொழில்நுட்ப மேலாண்மையில் நிபுணத்துவம் பெற்றவர் ஆவார். இதற்கு முன்பு திருமதி. T. பூங்கொடி ITS அவர்கள், தமிழ்நாடு மற்றும் சென்னை வட்டத்தில் முதன்மை பொது மேலாளராக பணியாற்றியுள்ளார். அவர் DOT இல் ADET ஆக தனது பணியை துவங்கி, டிரான்ஸ்மிஷனில் நிபுணத்துவ பயிற்சி பெற்றார் மற்றும் தனது 35 வருட சேவையில் தமிழ்நாடு, ஹைதராபாத், ஷில்லாங், கவுகாத்தி ஆகிய இடங்களில் பல்வேறு துறைகளில் பல்வேறு பதவிகளை வகித்துள்ளார்.
அவர் ஏற்கனவே சென்னை தொலைபேசியில் சுமார் 12 ஆண்டுகள் பணிபுரிந்துள்ளார், மேலும் சென்னை தொலைபேசியை செவ்வென வழிநடத்தவும், அதன் கீழ் உள்ள BSNL வாடிக்கையாளர்களுக்கும் திறம்பட சேவை புரியவும் அனுபவம் பெற்றவர் ஆவார்.